b'\n_START_ARTICLE_\nStamarska pe\xc4\x8d (Karavanke)\n_START_PARAGRAPH_\nStamarska pe\xc4\x8d (Karavanke) (1405 m) je razgledna skala na spodnjem vzhodnem robu planine Stamare, ki iz pobo\xc4\x8dja Bel\xc5\xa1\xc4\x8dice dovolj prepri\xc4\x8dljivo izstopa. Zna\xc4\x8dilnost skale so macesni in tudi pora\xc5\xa1\xc4\x8denost z avrikljem. Z nje se odpira pogled na dolino Bela, na Zgornjesavsko dolino, na Radovlji\xc5\xa1ko kotlino, na Jelovico, na Blejsko kotlino, \xe2\x80\xa6, pa tudi na Julijce in na Bel\xc5\xa1\xc4\x8dico. Na vrhu je klopca. Zelo pogosto tod mimo letijo tudi orli.'